ཡིའུ་ཨའེ་གྲོང་སྡེའི་རི་སྒང་སྒང་ཞིག་ཏུ་སྨྱུག་མའི་ནགས་ཚལ་ནང་དུད་རྐྱང་ཞིག་ཡོད་པ་དེའི་སྒོ་ཁར་སླེབས་དུས།བདག་པོས་བསྟན་པ་ལྟར་རྒྱ་སྒོའི་འགྲམ་ལ་ཕྱུར་བུར་སྤུངས་པའི་རྡོ་ལེབ་མང་པོའི་ཐོག་ལ་ཤེལ་དམ་དང་བྱིས་པའི་རྩེད་ཆས་རྙིང་པ་སོགས་གད་སྙིགས་ཀྱིས་གང་འདུགངས་གད་སྙིགས་རྣམས་རེ་རེ་བཞིན་བླངས་ཏེ་ཞིབ་ཀྱིས་བལྟས་དུས་དེ་ནི་མ་ཎི་བརྐོས་ཡོད་པའི་རྡོ་འབུམ་རེད་འདུགལ་ལ་མགོ་ཐུར་བསྒྱུར་ནས་བཞག་ཡོད་ཅིང་།ཡིག་གཟུགས་ཀྱང་རབ་རིབ་ཙམ་ལས་གསལ་པོར་མཐོང་མི་ཐུབ།ངས་མགོ་ཐུར་བསྒྱུར་བ་རྣམས་དྲང་པོར་བཞག་རྗེས་ཐོག་ནས་མར་བལྟས་དུས།དེ་ནི་སྤྱིར་བཏང་གི་རྡོ་འབུམ་ཞིག་ལས་མི་མཐོང་ཡང་།འོག་ནས་ཡར་བལྟས་ན་མ་གཞིར་བང་རིམ་ལྔ་ཅན་གྱི་མཆོད་རྟེན་གྱི་བཟོ་ལྟ་ཞིག་རེད་འདུག་པས་དོན་དུ་འདི་ནི་མཆོད་རྟེན་གཟུགས་ཀྱི་རྡོ་འབུམ་ཞིག་ཡིན་ནམ།ཡང་ན་ཕྱི་ལ་རྡོ་འབུམ་བརྩིགས་པའི་མཆོད་རྟེན་ཞིག་ཡིན་གསལ་ཐག་མ་ཆོད།